《中秋日简同盟诸公》
宋代·廖行之

风囊啸谷猎尘衫，雨鬣行天驾玉骖。
一洗蛮烟浑逐北，全提商玉似征南。
佳时不负中秋约，双桂能同一夜谈。
我亦兰陔奉馨膳，与君欢事喜相参。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。